《眼儿媚 过华湖》
明代·丁奉

芦苇萧萧奏轻，烟雨隔南洲。小航冒冷，孤帆披湿，一路吟讴。

闲人俨似天随子，幽兴五湖秋。相知只在，渡头渔叟，沙嘴眠鸥。

作者简介：丁奉（一四八零—一五四一），字献之，号南湖，明常熟人。正德三年进士，授南吏部主事，晋郎中，以内艰归。居尚湖之滨，寄傲湖山，沈酣六籍。有《南湖留稿》、《南湖逸稿》。